Reprezentanţii concernului rus Rosatom poartă convorbiri cu omologii săi din India privind intrarea lor într-un proiect de dezvoltare ce vizează complexul energetic şi domeniul energiei nucleare, le-a declarat jurnaliştilor directorul corporației de stat Rosatom, Aleksei Lihaciov, anunță Rosatom, potrivit Rador Radio România.
El a anunţat că pentru a semna un acord de cooperare în domeniul energiei nucleare o delegație indiană a sosit la Seversk, Rusia, unde proiectul va fi implementat. Constructorul rus de reactoare nucleare Rosatom a anunțat că Rusia și India vor semna un acord de cooperare în domeniul energiei nucleare.
'Suntem primii din lume, primii de pe planetă, care implementează acest proiect nu în teorie, nu în 3D, ci direct pe teren, aici, la Seversk, sunt aproape sigur că partenerii noştri indieni se vor alătura acestor lucrări, vor participa la acest proiect. Este important pentru noi, după ce ne-am creat anumite competențe aici, la Seversk, să extindem această activitate, în primul rând, în Federația Rusă și, de fapt, în același timp, purtăm runde de convorbiri cu cei mai apropiați parteneri strategici', a declarat Lihaciov. El a adăugat că Rusia și India dezvoltă cooperarea nu numai în sfera nucleară, ci și în alte domenii.